ધો.૧૧ સાયન્સમાં પ્રવેશ માટે અમદાવાદ શહેર અને ગ્રામ્યની સ્કૂલોમાં કેન્દ્રીય પ્રવેશ પદ્ધતિથી કાર્યવાહી હાથ ધરાશે. જેમાં દરેક સ્કૂલોએ પોતાની સ્કૂલના પાસ થયેલા વિદ્યાર્થીઓનું મેરિટ લિસ્ટ તૈયાર કરીને 29 મેના રોજ બપોરે 11 વાગ્યે શાળાના નોટિસ બોર્ડ પર લગાવવાનું રહેશે. જ્યારે બીજી શાળાના વિદ્યાર્થીઓ માટે જે-તે શાળાએ 29 મેથી 31 મે દરમિયાન ફોર્મનું વિતરણ કરવાનું રહેશે. 31 મેના રોજ અન્ય સ્કૂલના વિદ્યાર્થીઓના પ્રવેશ ફોર્મ સ્વીકારવાનું બંધ કરાયા બાદ 1 જૂનના રોજ પ્રથમ મેરિટ યાદી જાહેર કરાશે. ત્યારબાદ તબક્કાવાર 4 જૂને બીજી અને 6 જૂને ત્રીજી પ્રવેશ યાદી જાહેર કરાશે. 8 જૂન સુધીમાં સ્કૂલોએ પોતાની સ્કૂલના 40 અને અન્ય સ્કૂલના 10 વિદ્યાર્થી મળી 50 વિદ્યાર્થીની આખરી યાદી સુપરત કરવાની રહેશે.